તા. 17 સપ્ટેમ્બર, મુંબઈમાં વર્ષેલા અનરાધાર વરસાદને કારણે ગુજરાતથી મુંબઈ તરફ જતી ટ્રેનોને દ.ગુજરાતના રેલવે સ્ટેશનો પર અટકાવી દેવાઈ હતી. પરિણામે અનેક મુસાફરો રસ્તામાં જ રઝળી પડ્યા હતા. આ વાતની જાણ રાષ્ટ્રીય સ્વયંસેવક સંઘને થતા વલસાડ, વાપી, ઉદરવાડા, નવસારી વગેરે સ્ટેશનો પર સ્વયંસેવકો પહોંચી, મુસાફરોને મદદ કરવા લાગ્યા હતા. અટવાઈ પડેલા એ મુસાફરોમાં 15 જેટલાં મુસ્લિમ મુસાફરો પણ હતા. તેમને કચવાટ હતો કે, કદાચ એ લોકો આપણા ધર્મને કારણે આપણી મદદ નહીં કરે. પરંતુ રા. સ્વ. સંઘના સ્વયંસેવકોએ સામે ચાલી મુસ્લિમ મુસાફરોને રહેવા-જમવાની વ્યવસ્થાનો પ્રસ્તાવ મૂકતાં. પેલા મુસાફરો એ હાશકારો અનુભવ્યો હતો.